98. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 35109 της 4/14 Νοεμ. 1978 (ΦΕΚ  Β΄ 1004) Περί του τρόπου και της διαδικασίας επεκτάσεως των αδειών οδηγήσεως αυτ/των. Έχοντας υπόψη: 1.Τις διατάξεις του Ν.Δ/τος 289/1969 «περί των αδειών ικανότητος οδηγών αυτ/των και διτρόχωντριτρόχων οχημάτων και αδειών μηχανοτεχνιτών και ηλεκτροτεχνιτών». 2.Τις διατάξεις του Β.Δ/τος 282/1973 «περί κωδικοποιήσεως εις ενιαίον κείμενον των διατάξεων των Ν.Δ/των 765/1970 και 1202/1972, περί εκπαιδεύσεως και εξετάσεως υποψηφίων οδηγών αυτ/των». 3.Την 21680/1976 απόφασή μας, όπως τροποποιήθηκε με τις 28422/1977, 6689/78 και 25559/78 όμοιες. 4.Την ανάγκη απλουστεύσεως της διαδικασίας επεκτάσεως αδειών οδηγήσεως προς τον σκοπόν αποφυγής ασκόπων ταλαιπωριών των πολιτών και προσθέτων επιβαρύνσεων των αρμοδίων Υπηρεσιών, αποφασίζομε: Καθορίζουμε τον τρόπο και την διαδικασία επεκτάσεως των επαγγελματικών αδειών οδηγήσεως αυτ/των στην αμέσως ανωτέρα της κατεχομένης κατηγορία ως ακολούθως: Προϋποθέσεις «1.Για την επέκταση αδείας οδηγήσεως αυτ/των σε ανώτερη κατηγορία απαιτείται ισχύουσα επαγγελματική άδεια εκ των κατηγοριών Β, Γ και Δ ανεξάρτητα από το χρόνο εκδόσεως ή επεκτάσεώς της». Η παρ. 1 αντικαταστάθηκε ως άνω από την 29516/79/10-28 Σεπτ. 1979 (ΦΕΚ Β΄ 867) απόφ. Υπ. Συγκοινωνιών. 2.Δικαιολογητικά: Αίτηση του ενδιαφερομένου, για την επέκταση, οδηγού. β)Παράβολο καταβολής χαρτοσήμου 360 δρχ. (χαρτόσημο 300+ προσαύξηση 20% υπέρ Ο.Γ.Α.= 360 δρχ.) και ένσημο ΤΣΑ 50 δρχ. Ειδικά για την επέκταση αδείας Γ΄ κατηγορίας σε Δ, εκτός από τ’ ανωτέρω δικαιολογητικά, απαιτείται και πιστοποιητικό Ειδικού Σελ. 220,834(β) Τεύχος Ζ51-Σελ. 82   Κέντρου Ψυχοτεχνικών Ερευνών, περί της καταλληλότητος των οδηγών στην οδήγηση λεωφορείων αυτ/των. 3.Πρακτική Εξέταση Υποψηφίων: (Καταργήθηκε από την 9800/11-23 Μαρτ. 1982 (ΦΕΚ Β΄ 122), (κατωτ. αριθ. 116). «4.Γενικά α)Για την κατά τ’ ανωτέρω εξέταση των οδηγών χρησιμοποιούνται αυτοκίνητα εφοδιασμένα υποχρεωτικώς με πρόσθετο μηχανισμό πεδήσεως από της θέσεως του συνοδηγού που να επενεργή στο ποδόπληκτρο της πέδης του οχήματος. β)Στην περίπτωση που, κατά την εξέταση, παρίσταται πρόσωπο, το οποίο δεν έχει την ιδιότητα του εκγυμναστού υποψηφίων οδηγών, πρέπει αυτό να έχει άδεια οδηγήσεως, της κατηγορίας την οποία επιδιώκει ν’ αποκτήσει ο εξεταζόμενος, από έτους τουλάχιστον». Η παρ. 4 αντικαταστάθηκε ως άνω από την 29516/79/10-28 Σεπτ. 1979 (ΦΕΚ Β΄ 867) απόφ. Υπ. Συγκοινωνιών. 5.Επέκταση Βάσει Ξένων ή Στρατιωτικών Αδειών: Κάτοχοι ισχυούσης αδείας οδηγήσεως αυτ/των, η οποία έχει εκδοθεί από ξένη χώρα ή από Ελληνική Στρατιωτική Υπηρεσία, δικαιούνται επεκτάσεως της επαγγελματικής αδείας οδηγήσεως αυτ/των, την οποία κατέχουν, στην αντίστοιχη κατηγορία της ξένης ή της στρατιωτικής αδείας, χωρίς πρακτική επί του αυτ/του εξέταση (άρθρο 8 Β.Δ. 282/1973). Στις περιπτώσεις αυτές απαιτείται η υποβολή των ανωτέρω δικαιολογητικών επί πλέον δε και των εξής: «α)Για την επέκταση βάσει ξένης αδείας: -Επίσημη μετάφραση της ξένης αδείας. -Βεβαίωση της ΕΛΠΑ για την ισχύ, την γνησιότητα και την αντιστοιχία της ξένης αδείας προς την Ελληνική. -Φωτοαντίγραφο της ξένης αδείας». Η περίπτ. α΄ αντικαταστάθηκε ως άνω από την παρ. 3 της 41909/27 Δεκ. 1978/13 Ιαν. 1979 (ΦΕΚ Β΄ 16) απ. Υπ. Συγκοινωνιών. β)Για την επέκταση βάσει στρατιωτικής αδείας. Βεβαίωση Στρατιωτικής Υπηρεσίας ότι ο ενδιαφερόμενος υπηρετεί στο Στράτευμα ή στα Σώματα Ασφαλείας. Φωτοαντίγραφο της Στρατιωτικής αδείας. Από την έναρξη ισχύος της παρούσης καταργούνται η παρ. 2 του Κεφ. ΙΙ και η παρ. 3 του Κεφ. ΙΙΙ της 21680/76 αποφάσεως, (ΦΕΚ 1060/τ.Β΄/31.8. 76), καθώς και οι αποφάσεις 6689/78 (ΦΕΚ 473/Β/ 78, και 25559/78 (ΦΕΚ 663/Β/78). Η απόφαση αυτή να δημοσιευθεί στην Εφημερίδα της Κυβερνήσεως και θα αρχίσει να ισχύει από 1ης Ιανουαρίου 1979. 1.Ε.β.97-98 ΄Αδειες οδηγών αυτοκινήτων 